
ΘΕΜΑ: ΠΡΟΔΙΑΓΡΑΦΕΣ ΣΥΝΤΗΡΗΣΗΣ ΕΞΟΠΛΙΣΜΟΥ ΜΕΘ
1) Η σύμβαση που θα υπογραφεί θα είναι διάρκειας ενός (1) έτους με δυνατότητα επέκτασης περαιτέρω ενός (1) έτους εφόσον το επιθυμεί το νοσοκομείο, αρχόμενη από την ημερομηνία υπογραφής της και θα αφορά την προληπτική συντήρηση με ανταλλακτικά (συμπεριλαμβανομένου των ανταλλακτικών που απαιτούνται για βλάβες που θα προκύψουν) εννιά (9) αεροστρωμάτων με αντλίες NIMBUS PROFESSIONAL του κατασκευαστικού οίκου ARJO που είναι εγκατεστημένα στη Μονάδα Εντατικής Θεραπείας του νοσοκομείου μας.

2) H σύμβαση συντήρησης θα περιλαμβάνει τουλάχιστον μία (1) προληπτική συντήρηση κατά την διάρκεια της σύμβασης. Οι συντηρήσεις αυτές θα γίνουν κατά την διάρκεια των εργασίμων ημερών με βάση το χρονοδιάγραμμα που θα συμφωνηθεί μεταξύ του Νοσοκομείου και του συντηρητή. Αν ο κατασκευαστικός οίκος ορίζει παραπάνω προληπτικές συντηρήσεις μέσα σε διάστημα ενός έτους να αναφερθεί στη προσφορά και να συμπεριληφθεί στη σύμβαση. Σε περίπτωση που απαιτείται κάποιος περαιτέρω έλεγχος του εξοπλισμού οποιασδήποτε φύσεως ή οποιουδήποτε τύπου π.χ. έλεγχος ηλεκτρικής ασφάλειας, τότε ο ανάδοχος πρέπει να τον συμπεριλάβει στη σύμβαση συντηρήσεως με δική του ευθύνη.

3) Ο συντηρητής υποχρεούται να πραγματοποιεί απεριόριστο αριθμό επισκέψεων συντήρησης και επισκευής μετά από γραπτή ή τηλεφωνική κλήση από το Νοσοκομείο, μέσα σε 96 ώρες από την ειδοποίηση της, εκτός εάν συντρέχουν λόγοι ανώτερης βίας.

4) Οι προληπτικές συντηρήσεις και οι τυχόν επισκευές που θα προκύψουν θα γίνονται σύμφωνα με τις προδιαγραφές και τις οδηγίες του κατασκευαστικού οίκου ARJO.

5) Στη σύμβαση περιλαμβάνονται όλα τα ανταλλακτικά και τα εξαρτήματα που θα απαιτούνται για όλες τις εργασίες τακτικές ή έκτακτες που θα πραγματοποιηθούν στον προαναφερόμενο εξοπλισμό και θα διατίθενται δωρεάν. Όσα ανταλλακτικά αντικατασταθούν θα παραμείνουν στη κατοχή του Νοσοκομείου. Τα ανταλλακτικά θα πρέπει να συνοδεύονται με εξάμηνη (6) ελάχιστη εγγύηση καλής λειτουργίας ακόμα και μετά το πέρας ισχύος της παρούσας συμβάσεως.

6) Στη σύμβαση περιλαμβάνεται απεριόριστος αριθμός απομακρυσμένων διαγνώσεων και παρακολουθήσεων του συστήματος και επισκευής αυτού. Επίσης, περιλαμβάνονται όλες οι αναβαθμίσεις στο λειτουργικό σύστημα (software updates & upgrades) τελευταίων εκδόσεων, όπως αυτές ορίζονται από τον κατασκευαστικό οίκο του εξοπλισμού. 

7) Ο συντηρητής μετά το πέρας κάθε εργασίας θα παρέχει στο Νοσοκομείο μας τεχνικό δελτίο με πλήρη περιγραφή των εργασιών που έχει πραγματοποιήσει σε κάθε μηχάνημα καθώς επίσης και αναγραφή των ανταλλακτικών που αντικατέστησε σε κάθε μηχάνημα με τους κωδικούς τους.

8) Οι εργασίες προληπτικών συντηρήσεων θα διενεργούνται μόνο στους χώρους του Νοσοκομείου μας ενώ οι εργασίες επισκευής σε περίπτωση που δεν μπορούν να πραγματοποιηθούν στους χώρους του Νοσοκομείου, θα διενεργούνται όπου κρίνει η συντηρήτρια εταιρεία με δαπάνες μεταφοράς και ευθύνη της συντηρήτριας εταιρείας.

9) Ο χρόνος ακινητοποίησης συνολικά του εξοπλισμού (DOWN TIME) ορίζεται σε δέκα (10) εργάσιμες ημέρες κατά τη διάρκειας της παρούσας σύμβασης. Σε περίπτωση που η συντηρήτρια εταιρεία υπερβεί το σύνολο των ημερών του χρόνου ακινητοποίησης η σύμβαση παρατείνεται για κάθε μια εργάσιμη μέρα μη λειτουργίας του εξοπλισμού για πέντε εργάσιμες ημέρες επί πλέον χωρίς επιβάρυνση του Νοσοκομείου μας.

10) Ο συντηρητής θα φέρει ακεραία την ευθύνη, ποινική και αστική για κάθε ζημία που θα προκληθεί στο προσωπικό του Νοσοκομείου και σε τρίτους, που θα αποδεικνύεται από ανεξάρτητο γνωμοδοτικό όργανο και οφείλεται σε τεχνική παράλειψη ή αμέλεια του συντηρητή ή των συνεργατών του και έχει σχέση με τον εξοπλισμό.

11) Όλα τα ανταλλακτικά και τα εξαρτήματα που θα απαιτούνται για όλες τις εργασίες που θα πραγματοποιηθούν στον εξοπλισμό θα είναι καινούργια και γνήσια του κατασκευαστικού οίκου. Ο ανάδοχος θα πρέπει με κάποιου είδους δήλωση να βεβαιώσει την δυνατότητα προμήθειας των γνήσιων ανταλλακτικών.

12) Στη σύμβαση δεν περιλαμβάνονται οι περιπτώσεις βλάβης ή καταστροφής του εξοπλισμού από θεομηνίες, από αποδεδειγμένη κακή χρήση, από πτώση ή χτυπήματα ή από κακόβουλες ενέργειες τρίτων.

13) Η συντηρήτρια εταιρεία θα πρέπει να βεβαιώνει ότι διαθέτει κατάλληλο προσωπικό εκπαιδευμένο με πιστοποιητικά του κατασκευαστικού οίκου.

14) Η συντηρήτρια εταιρεία θα πρέπει να διαθέτει απαραίτητα σε ισχύ πιστοποίηση ΙSΟ 9001/2008 και ΙSΟ 13485/2003.

